Torquis

TorquisNomen masculinum et femininum apud auctores invenitur. est armilla vel collare metallicum, quod Celtae antiqui plerumque circa collum gerebant, tamquam dignitatis insigne (etenim et a deis gerebantur). E metallicis taeniis vel filis intortis et  curvatis et circa aperturam duobus globulis aut discis terminatis constabant. Archaeologi multos torques e diversis metallis (ferro, aere, aurichalco, argento, auro) et varie ornatos effoderunt, non tantum apud Celtas, sed etiam Illyrios Scythasque. In nummis quoque aliisque sculpturis expressos licet eos videre.

Romae ramus gentis Manliae cognomen hereditarium Torquatus accepit posquam Titus Manlius anno 361 a.C.n. Gallum ingenti vi se provocantem pugna singulari vicit atque torque spoliavitTitus Livius, Ab Urbe condita VII.9.. Sub imperatoribus torques genus doni militaris fuit quibus milites bene meriti honorabanturValerie Maxfield.  (1972) The Dona Militaria of the Roman Army. Durham thesis.. 

In nonnullis versionibus Psalmi 73 (Ps 73, 6) torquis pro signo superbiae habetur: cingit eos, ut torquis, superbia (Psalterium Pianum)Liber Psalmorum cum Canticis Breviarii Romani, nova e textibus primigeniis interpretatio Latina cum notis criticis et exegeticis cura professorum Pontificii Instituti Biblici edita. Editio altera, Romae: E Pontificio Instituto Biblico, 1945, XXIV+350 pp., quasi torques est eis superbia (Nova Vulgata), quod tamen apud sanctum Hieronymum non invenitur (tenuit eos superbia iuxta LXX, nutriti sunt ad superbiam iuxta Hebraeos)Biblia sacra iuxta Vulgatam versionem, ed. 5a. Deutsche Bibelgesellschaft. ISBN 3-438-05303-9.

 Notae 

 Plura legere si cupis 
	Wolfgang Adler, Der Halsring von Männern und Göttern : Schriftquellen, bildliche Darstellungen und Halsringfunde aus West-, Mittel- und Nordeuropa zwischen Hallstatt- und Völkerwanderungszeit, Bonnae, Habelt, 2003
Andres Furger-Gunti, "Der Goldfund von Saint-Louis bei Basel und ähnliche keltische Schatzfunde", Zeitschrift für Schweizerische Archäologie und Kunstgeschichte", 1982: 1–48
 Hélène Hautenauve, Les torques d'or du second âge du Fer en Europe : techniques, typologies et symbolique,  Université de Rennes 1, 2005 Recensio critica
Ivan Jahier, Karine Chanson, Agnès Hérard et Sylvie Pluton-Kliesch, «Pour une typo-chronologie des torques filiformes en Basse-Normandie – Les assemblages des ve-iiie siècles av. J.-C. de la nécropole d’Éterville/Le Clos des Lilas (Calvados) », Revue archéologique de l'Ouest, 2016
Susana Prieto Molina, "Los torques castreños del noroeste de la península ibérica", Complutum, 1996: 195–223.
Claude Rolley, "Les deux disques terminaux du torque d’or de Vix ont-ils été faits par le même artisan ?", in Artisanats, sociétés et civilisations, Divione, ARTEHIS, 2006:  445-446

 Nexus externi 
Vicimedia communia plura habent quae ad torques pertinent.
 Bastien Rueff, Les torques, de Muret à nos jours (XIXè – XXIè siècles)''· Publié 10/10/2018.

Categoria:Celtae
Categoria:Insignia
Categoria:Ornamenta